Meindert Rojer

Meindert Norvell James (Menki) Rojer (☆ 14 di novèmber 1957 na Kòrsou), ta un èkspolítiko, poeta i outor di Kòrsou.

 Bida i karera 
Menki Rojer a nasé 14 di novèmber 1957 na Kòrsou komo yu di Julian G. Rojer. Su tata tabata miembro di Konseho Insular di Kòrsou den añanan 1950 i 1960 pa un periodo di dies aña; su ruman hòmber Leendert Rojer a fungi komo minister plenipotensario den e gabinete interino bou di promé minister Gilmar Pisas.

Menki Rojer a kursa MAVO/HAVO na Kòrsou despues el a sigui e estudio di Arbeidsmarktpolitiek i Pesoneelsbeleid HBO, na Rijnmond Hogeschool di Rotterdam, dos aña despues el a optené e post-grado Voortgezette opleiding Personeelsbeleid. Menki Rojer a traha na personeelszaken di departamentu di Asuntunan Sosial, despues komo kordinador di Wachtgeld Unit i a termina su karera komo empleado públiko na departamentu di Asuntunan General di Gobièrnu di Kòrsou komo Account manager HRM.

Entre 2016 i 2021 e tabata miembro di Parlamento di Kòrsou pa partido polítiko KdNT. Rojer tabata number dos riba e lista despues di Amparo dos Santos. Na mei 2021 el a anunsiá su retiro di KdNT komo ku for di elekshon 2021 e no a tende nada mas di e lider di partido.Meerderheid KdNT dient ontslag in, Paradise FM (12 di mei 2021)

Menki Rojer ta poeta i outor, ku ta skirbi kuenta kòrtiku i novela. Menki Rojer, Everand.com E obranan publiká ta entre otro Superfekundashon, Kolebra di Caracasbaai, Yokan i Esther, Buriku di Papa Timba (kuenta pa mucha), Claudia, Enkarnashon di maldat, Vipe, i Tragedia di Campo Alegre.

Category:Hende
Category:Polítiko di Kòrsou
Category:Eskritor